महाराष्ट्र के सियासी उटलफेर पर क्या-क्या बोले बीजेपी नेता...  
बीजेपी नेताओं ने शपथ ग्रहण के फैसले को सराहा.
आज सुबह दिलाई गई थी शपथ.
देवेंद्र मुख्यमंत्री और अजीत पवार को उपमुख्यमंत्री पद की दिलाई गई शपथ.
महाराष्ट्र के सियासी उलटफेर पर जहां दिनभर विपक्ष हमलावर रहा वहीं बीजेपी नेताओं ने इस फैसले की जमकर तारीफ की. आज सुबह प्रधानमंत्री नरेंद्र मोदी (Narendera Modi) ने देवेंद्र फडणवीस (Devendra Fadnavis)और अजीत पवार (Ajit Pawar)को शपथ लेने पर बधाई दी. प्रधानमंत्री ने लिखा है कि मुझे पूरा भरोसा है कि दोनों नेता महाराष्ट्र के बेहतर भविष्य के लिए काम करेंगे.
Congratulations to @Dev_Fadnavis Ji and @AjitPawarSpeaks Ji on taking oath as the CM and Deputy CM of Maharashtra respectively. I am confident they will work diligently for the bright future of Maharashtra.
गृहमंत्री और बीजेपी अध्यक्ष अमित शाह (Amit Shah) ने लिखा कि देवेंद्र फडणवीस और अजित पवार को हार्दिक बधाई. मुझे विश्वास है कि यह सरकार महाराष्ट्र के विकास और कल्याण के प्रति निरंतर कटिबद्ध रहेगी और प्रदेश में प्रगति के नये मापदंड स्थापित करेगी. 
श्री @Dev_Fadnavis जी को महाराष्ट्र के मुख्यमंत्री और श्री @AjitPawarSpeaks को प्रदेश के उपमुख्यमंत्री के रूप में शपथ लेने पर हार्दिक बधाई।
मुझे विश्वास है कि यह सरकार महाराष्ट्र के विकास और कल्याण के प्रति निरंतर कटिबद्ध रहेगी और प्रदेश में प्रगति के नये मापदंड स्थापित करेगी।
इसी तरह वित्त मंत्री निर्मला सीतारमण, केंद्रीय मंत्री स्मृति ईरानी, केंद्रीय मंत्री नितिन गडकरी ने भी बधाई दी. राजनाथ सिंह ने लिखा कि मुझे पूरा भरोसा है कि फडणवीस और पवार मिलकर राज्य की समृद्धि के लिए काम करेंगे. रक्षा मंत्री राजनाथ ने महाराष्ट्र में राज्यपाल द्वारा देवेंद्र फडणवीस और अजित पवार को शपथ दिलाए जाने को राज्यपाल का विशेष अधिकार  भी बताया है. केंद्रीय मंत्री गिरिराज सिंह ने लिखा 'ज्यादा लोभ और अहंकार नाश का कारण होता है ..देख तमाशा देख.' केंद्रीय मंत्री प्रकाश जावडेकर ने लिखा कि फडणवीस का सीएम बनना जनादेश का सम्मान है क्योंकि जो खिचड़ी पक रही थी वह घोर जनादेश विरोधी था. महाराष्ट्र की जनता की विजय है. उनको बधाई.
.@Dev_Fadnavis को महाराष्ट्र का दोबारा मुख्यमंत्री बनने की बधाई। उनका सीएम बनना जनादेश का सम्मान है क्योंकि जो खिचड़ी पक रही थी वह घोर जनादेश विरोधी था। महाराष्ट्र की जनता का विजय है। उनको बधाई।#Maharashtra@BJP4Maharashtra@BJP4India
इसी तरह दिल्ली बीजेपी अध्यक्ष मनोज तिवारी ने कहा 'जब तक ये जोड़ी है तब तक न राष्ट्र का नुक़सान होने देंगे न महाराष्ट्र का. उन्होंने देवेंद्र फडणवीस और अजि‍त पवार को शपथ लेने पर बधाई भी दी. हरियाणा के मुख्यमंत्री मनोहर लाल खट्टर ने कहा कि मुझे पूर्ण विश्वास है कि दोनों नेताओं के नेतृत्व में महाराष्ट्र विकास के नित नए आयाम छुएगा. उत्तरप्रदेश के मुख्यमंत्री योगी आदित्यनाथ ने लिखा  'मुझे विश्वास है कि यह सरकार जनकल्याण के प्रति समर्पित होकर प्रतिबद्धता के साथ कार्य करेगी तथा उन्नति और समृद्धि के नए आयाम स्थापित करेगी.' उत्तराखंड के मुख्यमंत्री त्रिवेंद्र सिंह रावत ने लिखा कि नई सरकार महाराष्ट्र की विकास यात्रा को निरंतर जारी रखते हुए और तीव्र गति से प्रगति करेगी.

महाराष्ट्र में शिवसेना की हालत तो यह हो गई है कि ना खुदा मिला ही ना विसाले सनम। ना इधर के रहे ना उधर के। श्री @Dev_Fadnavis महाराष्ट्र के विकास और जनता के कल्याण के लिए मुख्यमंत्री बने हैं। महाराष्ट्र की जनता को शुभकामनाएं! pic.twitter.com/YshdZoArKx
मध्यप्रदेश के पूर्व मुख्यमंत्री शिवराज सिंह चौहान ने कहा कि महाराष्ट्र में शिवसेना की हालत तो यह हो गई है कि ना खुदा मिला ही ना विसाले सनम. ना इधर के रहे ना उधर के. फडणवीस महाराष्ट्र के विकास और जनता के कल्याण के लिए मुख्यमंत्री बने हैं. महाराष्ट्र की जनता को शुभकामनाएं. इसी तरह गुजरात के मुख्यमंत्री विजय रूपाणी और हिमाचल प्रदेश के मुख्यमंत्री जयराम ठाकुर ने भी फडणवीस को बधाई दी.